Lühikese jala värav

Lühikese jala värav asub Tallinna keskaegse kindlusmüüri edelalõigus ning viib Toompealt Lühikese jala tänavale. Lühike jalg on 80 m pikkune trepp-tänav mis ühendab all-linna ülalinna ehk Toompeaga. Tallinna kutsutakse naljatamisi kahe eri pikkusega "jala" tõttu lonkavaks linnaks. Värava kohal seisab väravatorn, selle kõrvale jääb Tallitorn. Värava kohta on kasutatud ka nime Rootsi värav.

Lühikese jala väravatorn ehitati aastatel 1454–1456. Torn sai Liivi sõja ajal kannatada, lammutati seejärel madalamaks ning 18. sajandil kohandati esimesed kaks korrust eluruumideks. Torni ülemine osa taastati oletataval kujul 1980. aastatel. Lühikese jala väravatornis on võimalik ringi vaadata, kui külastada Tallinna Linnamuuseumi koosseisu kuuluvat Kiek in de Köki kindlustustemuuseumi.

Torni alumisel korrusel tegutseb vanamuusikaansambel Hortus Musicus.

Vaata ka
Tallinna linnamüür
Tallinna tornistik

Viited

Tallinna linnamüüri tornid
Tallinna linnamüüri väravad
Kesklinna linnaosa ehitised
Toompea